Bosna i Hercegovina Tel/fax: 031/762-701, tel. 031/762-706 FEDERACIJA BOSNE I HERCEGOVINE

 **ŽUPANIJA POSAVSKA**

***Ministarstvo gospodarstva, rada i prostornog uređenja***

----------------------------------------------------------------------------------------------------------------

Broj: 09-19- 131 /24

Odžak, 8. 4. 2024.godine

Na temelju članka 5. stavak (1) Pravilnika o obavljanju poslova upravitelja i načinu izbora upravitelja („Narodne novine Županije Posavske“, broj 17/20) Ministarstvo gospodarstva, rada i prostornog uređenja o b j a v lj u j e:

**JAVNI POZIV**

**za podnošenje prijave za upravitelja zgrade**

**I PREDMET JAVNOG POZIVA**

Ovim Javnim pozivom utvrđuju se način i uvjeti podnošenja prijava pravnih osoba, fizičkih osoba – obrtnika i jednog ili više etažnih vlasnika za listu osoba koje mogu obavljati poslove upravitelja na području Županije Posavske – Listu upravitelja zgrade.

Kandidatima, koji budu uvršteni na Listu upravitelja zgrade, Ministarstvo gospodarstva, rada i prostornog uređenja ( u daljnjem tekstu : Ministarstvo) izdaje Rješenje kojim ga ovlašćuje da može obavljati poslove upravitelja.

**II PRAVO SUDJELOVANJA U JAVNOM POZIVU**

Pravo sudjelovanja u Javnom pozivu imaju pravne osobe, fizičke osobe-obrtnici i jedan ili više etažnih vlasnika, koji ispunjavaju opće i posebne uvjete utvrđene Pravilnikom o obavljanju poslova upravitelja i načinu izbora upravitelja („Narodne novine Županije Posavske“, broj 17/20) (u daljnjem tekstu: Pravilnik).

**1.OPĆI UVJETI**

**1**.**1.** Pravne osobe koje su registrirane prema Klasifikaciji djelatnosti Bosne i Hercegovine 2010 ("Službeni glasnik BiH", broj: 47/10) kod nadležnog suda za obavljanje sljedećih djelatnosti:

* + 1. 41.20 gradnja stambenih i nestambenih zgrada,
		2. 42.21 gradnja cjevovoda za tekućine i plinove,
		3. 42.22 gradnja vodovoda za električnu struju i telekomunikacije,
		4. 42.99 gradnja ostalih građevina niskogradnje,
		5. 43.21 elektroinstalacijski radovi,
		6. 43.22 uvođenje instalacija vodovoda, kanalizacije i plina i instalacije za grijanje klimatizaciju,
		7. 43.29 ostali građevinski instalacijski radovi,
		8. 43.31 fasadni i štukaturski radovi,
		9. 43.32. ugradnja stolarije,
		10. 43.33 postavljanje podnih i zidnih obloga,
		11. 43.34 bojanje i staklarski radovi,
		12. 43.39 ostali završni građevinski radovi,
		13. 43.91 podizanje krovnih konstrukcija i pokrivanje krovova,
		14. 43.99 ostale specijalizirane građevinske djelatnosti.

 **1.2.** Fizičke osobe – obrtnici koji su registrirani kod općinskog/gradskog organa uprave za obavljanje jedne od djelatnosti u vidu osnovnog zanimanja iz članka 2. stavak (1) Pravilnika.

 **1. 3.** Jedan ili više etažnih vlasnika koji su vlasnici ili suvlasnici u zgradi.

1. **POSEBNI UVJETI**

 **2.1. Posebni uvjeti koje mora ispunjavati pravna osoba za obavljanje poslova upravitelja su:**

2.1.1. da uredno izmiruje izravne poreze, doprinose za PIO/MIO i zdravstveno osiguranje,

2.1.2. da uredno izmiruje neizravne poreze (ukoliko je u sustavu PDV-a ),

2.1.3 da nije pod stečajem niti je predmetom stečajnog postupka, da nije predmet postupka likvidacije, odnosno da nije u postupku obustavljanja poslovne djelatnosti,

2.1.4. da odgovorna osoba u pravnoj osobi nije pravomoćno osuđena za kazneno djelo učešća u kriminalnoj organizaciji, za korupciju, prevaru i pranje novca.

 **2.2. Posebni uvjeti koje mora ispunjavati fizička osoba - obrtnik za obavljanje poslova upravitelja su**:

2.2.1. da uredno izmiruje izravne poreze, doprinose za PIO/MIO i zdravstveno osiguranje,

2.2.2. uredno izmiruje neizravne poreze (ukoliko je u sustavu PDV-a ),

 2.2.3. da nije prestala s obavljanjem obrtničke djelatnosti s datumom objave javnog poziva,

.

**2.3. Posebni uvjeti koje mora ispunjavati jedan ili više etažnih vlasnika za obavljanje poslova upravitelja su:**

2.3.1. da ima suglasnost etažnih vlasnika čiji dijelovi čine više od jedne polovine etažnog vlasništva,

 2.3.2. da ima prebivalište na području Županije Posavske.

**III PRIJAVLJIVANJE NA JAVNI POZIV**

**1. PRIJAVA**

Prijava popunjena i potpisana od direktora/odgovorne osobe pravne osobe, vlasnika/voditelja obrta ili etažnog/etažnih vlasnika (nalazi se u prilogu Javnog poziva).

 **2. DOKUMENTACIJA KOJA SE DOSTAVLJA UZ PRIJAVU NA JAVNI POZIV**

**2.1. Pravna osoba uz prijavu na Javni poziv, kao dokaz da ispunjava opće i posebne uvjete propisane poglavljem II ovog Javnog poziva, treba dostaviti sljedeću dokumentaciju**:

 2.1.1 Aktualni izvod iz sudskog registra,

 2.1.2. Obavijest o razvrstavanju djelatnosti ,

 2.1.3. Uvjerenje nadležne Porezne uprave o utvrđenim i izmirenim izravnim porezima (doprinosa za PIO/MIO i zdravstveno osiguranje),

 2.1.4. Uvjerenje o utvrđenim i izmirenim obvezama po osnovu poreza na dodanu vrijednost (PDV-a), a ukoliko nije obveznik PDV-a, dostaviti pisanu izjavu da nije u sustavu PDV-a ovjerenu potpisom i pečatom direktora/odgovorne osobe u pravnoj osobi,

 2.1.5 Uvjerenje nadležnog suda (Općinski sud-Registar poslovnih subjekata) kod kojeg je registrirana pravna osoba kojim se potvrđuje da nije pod stečajem niti je predmetom stečajnog postupka, da nije predmet postupka likvidacije, odnosno da nije u postupku obustavljanja poslovne djelatnosti,

 2.1.6. Uvjerenje nadležnog suda (Općinski sud-Registar poslovnih subjekata) kojom se dokazuje da odgovorna osoba u pravnoj osobi nije pravomoćno osuđena za kazneno djelo učešća u kriminalnoj organizaciji, za korupciju, prevaru i pranje novca.

 **2.2. Fizička osoba-obrtnik uz prijavu na Javni poziv dostavlja sljedeću dokumentaciju kao dokaz da ispunjava opće i posebne uvjete propisane člankom 3. Pravilnika:**

* + 1. Rješenje za obavljanje djelatnosti-obrta izdano od nadležne općinske službe,
		2. Obavijest o razvrstavanju djelatnosti obrta,
		3. Uvjerenje nadležne Porezne uprave o utvrđenim i izmirenim izravnim porezima (doprinosa za PIO/MIO i zdravstveno osiguranje),
		4. Uvjerenje o utvrđenim i izmirenim obvezama po osnovu poreza na dodanu vrijednost (PDV-a), a ukoliko nije obveznik PDV-a dostaviti pisanu izjavu da nije u sustavu PDV-a ovjerenu potpisom vlasnika/voditelja obrta i pečatom obrta,
		5. Uvjerenje o ne prestanku obavljanja obrtničke djelatnosti (nadležna općinska služba).

 **2.3**. **Jedan ili više etažnih vlasnika uz prijavu na Javni poziv dostavljaju:**

 2.3.1. Vlasnički list (Zemljoknjižni ured pri Općinskom sudu),

 2.3.2. Suglasnost etažnih vlasnika čiji dijelovi čine više od jedne polovine etažnog vlasništva,

 2.3.3. Preslika/kopija osobne iskaznice etažnog vlasnika,

 2.3.4. Uvjerenje o prebivalištu (CIPS).

 Traženu dokumentaciju iz točke 2. ovog poglavlja potrebno je dostaviti u originalu ili ovjerenoj preslici/kopiji ne starijoj od tri mjeseca od dana podnošenja prijava na Javni poziv.

**IV OCJENA PRIJAVE I UTVRĐIVANJE LISTE UPRAVITELJA**

Prijave na Javni poziv razmatrat će Povjerenstvo za izbor upravitelja koje imenuje ministar Ministarstva sukladno odredbi članka 5. stavak (4) Pravilnika.

Povjerenstvo će razmotriti prispjele prijave i predložiti ministru Ministarstva Listu upravitelja zgrade.

Prijedlog Liste upravitelja zgrade objavit će se na na službenoj internet stranici Vlade Županije Posavske i na službenoj stranici i oglasnoj ploči općina Orašje, Odžak i Domaljevac-Šamac najkasnije 30 dana od zaključenja javnog poziva.

Kandidatima, koji nisu ispunili uvjete javnog poziva , šalje se pismena obavijest o razlogu zbog kojih kandidat nije izabran na Listu upravitelja i pouku o pravnom lijeku.

**V IZDAVANJE RJEŠENJA**

Kandidatima, koji budu uvršteni na Listu upravitelja, Ministarstvo izdaje Rješenje.

Rješenje se izdaje na određeno vremensko razdoblje koje je definirano člankom 5. stavak (10) Pravilnika.

**VI NAČIN PODNOŠENJA PRIJAVE**

Prijave s traženom dokumentacijom dostavljaju se preporučeno poštom u zatvorenoj kuverti na adresu:

 **MINISTARSTVO GOSPODARSTVA, RADA I PROSTORNOG UREĐENJA**

 **ŽUPANIJE POSAVSKE**

 **Aleja mira b.b.**

 **ODŽAK 76 290**

**OBVEZNO S NAZNAKOM:**

NE OTVARATI – prijava na „ Javni poziv za podnošenje prijave za upravitelja zgrade“

Na poleđini zatvorene kuverte naznačiti naziv podnositelja prijave sa adresom, i ovjeriti pečatom i potpisom, a etažni vlasnici samo potpisom.

**KRAJNJI ROK ZA PODNOŠENJE/DOSTAVLJANJE PRIJAVA NA JAVNI POZIV JE 30 DANA OD DANA OBJAVE U DNEVNOM GLASILU.**

**JAVNI POZIV JE OBJAVLJEN U JEDNOM DNEVNOM GLASILU, NA SLUŽBENOJ INTERNET STRANICI VLADE ŽUPANIJE POSAVSKE** [**www.zupanijaposavska.ba**](http://www.zupanijaposavska.ba)**. I NA SLUŽBENOJ STRANICI I OGLASNOJ PLOČI OPĆINE DOMALJEVAC-ŠAMAC, ODŽAK I ORAŠJE.**

**VII TROŠKOVI PODNOŠENJA PRIJAVE I OSTALE ODREDBE**

Ministarstvo ne snosi nikakve troškove učesnicima u postupku Javnog poziva, a prispjela dokumentacija neće se vraćati.

Dodatne informacije u svezi Javnog poziva možete dobiti pozivom na broj telefona Ministarstva: 031/762-706 (kontakt osoba Ljiljana Paradžik) ili upitom na e-mail: gospodarstvo@zp.gov.ba.

 MINISTARSTVO GOSPODARSTVA, RADA I

 PROSTORNOG UREĐENJA

**PRIJAVA NA JAVNI POZIV**

|  |  |
| --- | --- |
| Naziv podnositelja prijave: |  |
| Ime i prezime direktora/odgovorne osobe pravne osobe, vlasnika/voditelja obrta , etažnih i više etažnih vlasnika: |  |
| Telefon/fax/e-mail: |  |
| Spisak dostavljene dokumentacije: |  |
|  Ovim izjavljujem pod Mjesto: \_\_\_\_\_\_\_\_\_\_\_ krivičnom odgovornošću da  su gore navedeni podaci Datum: \_\_\_\_\_\_\_\_\_\_\_ istiniti što potvrđujem  potpisom \_\_\_\_\_\_\_\_\_\_\_\_\_\_\_\_\_\_\_\_\_\_\_ (potpis podnositelja prijave)  M.P. (pravna osoba, fizička osoba-obrtnik) |